Σιμόνε Σκουφφέτ
Ο **Σιμόνε Σκουφφέτ** (γεννημένος στις 31 Μαΐου 1996 στο Ούντινε του Φρίουλι-Βενέτσια Τζούλια) είναι Ιταλός ποδοσφαιριστής, ο οποίος αγωνίζεται ως τερματοφύλακας για λογαριασμό της Ουντινέζε Κάλτσιο.

Βιογραφία
---------

### Τεχνικά Χαρακτηριστικά

Θεωρούμενος ως ένας από τους πλέον ελπιδοφόρους νεαρούς ποδοσφαιριστές της γενιάς του, έχει συγκριθεί αρκετές φορές με τον Τζιανλουίτζι Μπουφόν λόγω του νεαρού της ηλικίας του, καθώς πραγματοποίησε όπως και τον τελευταίο το ντεμπούτο του στην Σέριε Α σε ηλικία 17 ετών. Έχει δεχθεί κολακευτικά σχόλια για τα αντανακλαστικά του και τις ικανότητές του, καθώς και για την σιγουριά που εμπνέει στις εξόδους του. Πρότυπό του είναι ο πρώην τερματοφύλακας της Ουντινέζε Σαμίρ Χαντάνοβιτς.

### Συλλογική Καριέρα

Προερχόμενος από την Πριμαβέρα της μεγάλης ομάδας της γενέτειράς του, Ουντινέζε, προωθήθηκε στην πρώτη ομάδα του συλλόγου στις αρχές της σεζόν 2013-14.

Έγινε ο πρώτος παίκτης προερχόμενος από την ευρύτερη περιοχή του Φρίουλι που να φορά την φανέλα των *bianconeri*, κάτι περισσότερο από είκοσι χρόνια μετά τον Φάμπιο Ροσσίττο, ενώ πραγματοποίησε το ντεμπούτο του στην Σέριε Α στις 1 Φεβρουαρίου 2014 σε ηλικία 17 ετών, στη διάρκεια μιας εκτός έδρας νίκης με σκορ 0-2 απέναντι στην Μπολόνια, αντικαθιστώντας τον βασικό τερματοφύλακα του συλλόγου Ζέλικο Μπρίκιτς ο οποίος είχε τραυματιστεί. Έπειτα από σταθερές εμφανίσεις, διατήρησε την θέση του ως βασικός και μετά την επιστροφή από τον τραυματισμό του Μπρίκιτς.

### Διεθνής Καριέρα

Με την Εθνική Ιταλίας U-17, πήρε μέρος στο Παγκόσμιο Κύπελλο U17 του 2013, διακρινόμενος ως ένας από τους κορυφαίους παίκτες της *azzurra*. Από τις 10 ως τις 12 Μαρτίου 2014, έλαβε μέρος σε ολιγοήμερη προπονητική προετοιμασία υπό τον Τσέζαρε Πραντέλλι, ομοσπονδιακό τεχνικό της Ιταλίας, η οποία διοργανώθηκε με στόχο την καλύτερη παρακολούθηση νεαρών παικτών ενόψει του Παγκοσμίου Κυπέλλου του 2014.

Παραπομπές
----------

1. 1 2 3  (Ιταλικά) «Teen generation: i migliori Under 20 del mondo». gazzetta.it. 1 Απριλίου 2014.
2. 1 2  (Ιταλικά) «Buffon su Scuffet: "Sereno e sicuro, ha esordito come me: un gran portiere"». gazzetta.it. 1 Απριλίου 2014.
3. 1 2 3  (Ιταλικά) «Profilo - Simone Scuffet, 'golden boy' dei pali, orgoglio dell'Udinese». Goal.com. 1 Απριλίου 2014.
4. 1 2  (Ιταλικά) «Udinese, Scuffet: "Studio, mi alleno, imparo: Udinese grande scuola"». gazzetta.it. 1 Απριλίου 2014.
5. ↑  (Ιταλικά) «Serie A Udinese, il baby Scuffet: «Bello essere tra i grandi»». Corrieredellosport.it. 11 Μαρτίου 2014. Αρχειοθετήθηκε από το πρωτότυπο στις 7 Απριλίου 2014. Ανακτήθηκε στις 14 Μαΐου 2014.
6. ↑  (Ιταλικά) «Scuffet, debutto con l'Udinese sulle orme di Zoff. E il Milan soffia Gori alla Juve». Calciomercato.it. 11 Μαρτίου 2014.
7. ↑  (Ιταλικά) «L'Udinese fa il colpo nel giorno di Scuffet». Messaggero Veneto. 11 Μαρτίου 2014.
8. ↑  (Ιταλικά) «U17: La Top 11 del Mondiale Under 17 in EAU». Transfermarkt.it. 11 Μαρτίου 2014. Αρχειοθετήθηκε από το πρωτότυπο στις 9 Μαρτίου 2014. Ανακτήθηκε στις 14 Μαΐου 2014.
9. ↑  (Ιταλικά) «Mondiale Under 17, Nigeria campione. Spettacolo e tante piccole stelle». repubblica.it. 11 Μαρτίου 2014.
10. ↑  (Ιταλικά) «Nazionale, Prandelli convoca 31 giovani di A e B per uno stage». gazzetta.it. 11 Μαρτίου 2014.
11. ↑  (Ιταλικά) «Prandelli vuole provare Scuffet in Nazionale». Messaggero Veneto. 11 Μαρτίου 2014.

Εξωτερικός Σύνδεσμος
--------------------

* Προφίλ του Σιμόνε Σκουφφέτ στο footballdatabase.eu

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |